CELEX: 62009TN0260
Language: sk
Date: 2009-07-06 00:00:00
Title: Vec T-260/09 P: Odvolanie podané 6. júla 2009 : Úrad pre harmonizáciu vnútorného trhu (ochranné známky a vzory) proti rozsudku Súdu pre verejnú službu z  5. mája 2009 vo veci F-27/08, Simões Dos Santos/ÚHVT

12.9.2009   
            
            
               SK
            
            
               Úradný vestník Európskej únie
            
            
               C 220/35
            
         Odvolanie podané 6. júla 2009: Úrad pre harmonizáciu vnútorného trhu (ochranné známky a vzory) proti rozsudku Súdu pre verejnú službu z 5. mája 2009 vo veci F-27/08, Simões Dos Santos/ÚHVT
   (Vec T-260/09 P)
   2009/C 220/74
   Jazyk konania: francúzština
   
      Účastníci konania
   
   
      Odvolateľ: Úrad pre harmonizáciu vnútorného trhu (ochranné známky a vzory) (v zastúpení: I. de Medrano Caballero, splnomocnený zástupca, za právnej pomoci D. Waelbroeck, avocat)
   
      Ďalší účastník konania: Manuel Simões Dos Santos (Madrid, Španielsko)
   
      Návrhy odvolateľa
   
   
               —
            
            
               zrušiť rozsudok Súdu pre verejnú službu vo veci F-27/08, vrátane priznania náhrady škody,
            
         
               —
            
            
               vyhovieť žiadosti odvolateľa podanej v konaní na prvom stupni, aby bola žaloba zamietnutá ako neprípustná,
            
         
               —
            
            
               uložiť odporcovi v odvolacom konaní povinnosť nahradiť trovy konania na tomto stupni, ako aj trovy konania na Súde pre verejnú službu.
            
         
      Odvolacie dôvody a hlavné tvrdenia
   
   Týmto odvolaním sa Úrad pre harmonizáciu vnútorného trhu (ochranné známky a vzory) (ÚHVT) dožaduje zrušenia rozsudku Súdu pre verejnú službu (SVS) z 5. mája 2009 vo veci Simões Dos Santos/ÚHVT, F-27/08, ktorým SVS zrušil rozhodnutie ÚHVT č. PERS-01-07 a jeho list z 15. júna 2007 v tom rozsahu, v akom obsahovali konštatovanie, že u pána Simões Dos Santos došlo k strate zostatku bodov za zásluhu v dôsledku jeho povýšenia.
   ÚHVT uplatňuje dôvody odvolania:
   
               —
            
            
               nesprávne právne posúdenie, pretože SVS nezohľadnil judikatúru týkajúcu sa podmienok spätného uplatnenia opatrenia a zásady ochrany legitímnej dôvery, keď konštatoval, že ÚHVT porušil zásady právnej istoty a ochrany legitímnej dôvery,
            
         
               —
            
            
               nesprávne právne posúdenie, pretože SVS vychádzal z toho, že ÚHVT porušil článok 233 ES a zásadu právoplatnosti v súvislosti s rozsudkom Súdu prvého stupňa zo 14. februára 2007 vo veci T-435/04, Simões Dos Santos/ÚHVT, hoci opatrenia, ktoré ÚHVT podnikol na vykonanie tohto rozsudku, sú jediné prípustné, ak nemá byť porušená zásada zákazu diskriminácie,
            
         
               —
            
            
               že je protiprávne, že SVS priznal odškodnenie za údajnú nemateriálnu ujmu, pretože ÚHVT sa nedopustil žiadnej chyby a SVS rozhodol ultra petita.